รัฐมนตรีประจำสำนักนายกรัฐมนตรี ติดตามความคืบหน้าการขับเคลื่อนงานศูนย์ราชการสะดวก
รัฐมนตรีประจำสำนักนายกรัฐมนตรี ติดตามความคืบหน้าการขับเคลื่อนงานศูนย์ราชการสะดวก นายเทวัญ ลิปตพัลลภ รัฐมนตรีประจำสำนักนายกนายกรัฐมนตรี เป็นประธานการประชุมคณะกรรมการอำนวยการศูนย์ราชการสะดวก หรือ GECC ครั้งที่ 1/2563 ณ ห้องประชุมสำนักงานปลัดสำนักนายก ซึ่งการประชุมในครั้งนี้วาระสำคัญ คือ การแต่งตั้งคณะอนุกรรมการตรวจประเมินมาตรฐานศูนย์ราชการสะดวก และการแต่งตั้งคณะอนุกรรมการด้านวิชาการเพื่อกำหนดหลักเกณฑ์และวิธีการประเมินมาตรฐานศูนย์ราชการสะดวก หลังการประชุมรัฐมนตรีประจำสำนักนายกนายกรัฐมนตรี กล่าวว่า จะมีการตั้งอนุกรรมการขึ้นมา 10 คณะ เพื่อลงพื้นที่ตรวจประเมินหน่วยงานทั่วประเทศที่สมัครรับรางวัลในปี 2563 ซึ่งสมัครแล้วกว่า 1000 แห่ง ทั้งนี้จะหารือเพิ่มงบประมาณให้แก่หน่วยงานที่ได้รับรางวัลเพื่อเป็นแรงจูงใจและนำไปพัฒนาการให้บริการที่ดียิ่งขึ้น .....เสียง.....การตรวจประเมินมาตรฐานการให้บริการศูนย์ราชการสะดวก มีขึ้นเพื่อให้หน่วยงานของภาครัฐทุกหน่วยงาน พัฒนาการให้บริการประชาชนที่มาติดต่อราชการ ให้ได้รับความสะดวก สบาย สามารถบริการงานต่าง ๆ ได้อย่างรวดเร็ว ประชาชนมีความพึงพอใจจากให้บริการจากหน่วยงานภาครัฐ โดยปีที่ผ่านมา(2562) มีหน่วยงานได้รับโล่และตรารับรองมาตรฐาน จำนวน 340 ศูนย์